
SOCIETAT D'HISTÒRIA 
NATURAL DE LES BALEARS 


Karl Wilhelm Butzer (1934 - 2016) 
Damià VICENS i Guillem X. PONS 


Rarl VV. Butzer va néixer el 1934 a 
Mülheim an der Ruhr (Alemanya). El 1937 
la seva família va fugir a Anglaterra per no 
combregar amb les idees del partit nazi, 1 el 
1941 es va anar cap el Canadà. Va obtenir 
dos graus a la University McGill de Mont- 
real, Matemàtiques (1954) 1 Meteorologia 1 
Geografia (1955). Amb una beca 
d'intercanvi, va estudiar a Bonn (Alemanya) 
on va obtenir el doctorat de Ciències per 
Geografia Física 1 Història Antiga (1957). 
Va ser professor de la Eidgenössische 
Technische Hochschule Zürich (Suïssa), de 
la University of Wisconsin-Madison, de la 
University of Chicago, de la University of 
British Columbia i, finalment, del 
departament de Geografia 1 Medi Ambient 
de la University of Texas (Austin, Estats 
Units d'Amèrica). 





El Dr. Karl W. Butzer va fer un treballs per norma general interdisciplinars, 
integrant segons el cas, una o vàries disciplines com poden ser la geologia, paleontologia, 
geomorfologia, geografia física, climatologia, geografia humana, arqueologia 1 
antropologia. A ell se li deu la introducció de la geoarqueologia com a disciplina autònoma. 
Va publicar molt i a revistes molt diverses, moltes d'elles de màxim prestigi, entre elles 
Science 1 Nature, 1 va escriure 16 llibres, molts d'ells de referència per geògrafs, 
geomorfòlegs 1 arqueòlegs. 

Karl W. Butzer i la seva dona Elisabeth Schloesser. Fotografia cedida per Mar Cuerda. 


La principal recerca de Butzer es va centrar en les relacions entre el medi ambient 1 les 
persones prehistóriques o les societats més recents. En col-laboració amb una amplia 
gamma de paleoantropòlegs i arqueòlegs, va treballar tant a escala regional com a escala 
microalimentària específica del lloc. Butzer es va comprometre amb una història 
mediambiental interdisciplinària, crítica pel recent canvi cap a un determinisme ambiental 
simplista 1 preocupat per les perspectives d'escalfament global. 

Les principals zones de treball del Dr. Butzer foren a Àfrica (Egipte, Jordània, Etiòpia, 
Namíbia i Sudàfrica), a Amèrica central (Mèxic), a Austràlia, 1 a Europa a l'estat espanyol 
(Catalunya, Sòria, Castelló, etc., a la península Ibérica, 1 Mallorca a les Illes Balears) 1 
darrerament a Xipre. 

Amb aquesta necrològica, però, volem destacar la importància de l'impuls que Butzer 
realitzà per a la internacionalització del Quaternari de les Balears, quasi sempre de la mà 
del seu amic, Joan Cuerda Barceló. Amb motiu del llibre homenatge a Joan Cuerda vàrem 
tenir ocasió de contactar amb ell 1 volgué plasmar les seves vivències amb Cuerda 1 ens 
demanà expressament que el seu text fou traduit al català (Butzer, 2007). Possiblement 
aquest treball fou el darrer que uní Butzer amb el Quaternari de les Balears. Així doncs, els 
primers treballs de Quaternari de les Balears foren publicades al Bolletí de la Societat 
d'Història Natural de les Balears, i el darrer a una Monografia quaternària de la Societat, 
homenatge a Joan Cuerda. 

El 2015 un de nosaltres (GXP) tot 1 tenir present la seva edat 1 desconeixedor del seu 
estat de salut, va fer un intent de contactar amb ell per a convidar-lo al tribunal de la tesi 

doctoral de Damià Vicens. Malauradament, no va contestar aquesta iniciativa, 1 aquella 
1l-lusió de poder comptar amb ell, novament a les Balears es va difuminar. 

Butzer vingué per primera vegada Mallorca amb motiu d'una excursió de camp de 
l'Associació Internacional per a l'estudi del Quaternari (INQUA). El 6 de setembre de 1957 
va tenir ocasió a cala Pudent d'observar les explicacions de Joan Cuerda i va quedar 
intrigat pel gruixuts sediments de terra roja. Dos anys més tard, Butzer i la seva dona durant 
la lluna de mel, varen visitar Mallorca 1 s'allotjaren a cala Figuera (Santanyí). Anant 
d'excursió per la zona li varen cridar l'atenció les eolianites quaternàries que hi havia 
adossades al penya-segats així com els paleosòls interdigitats entre elles. Butzer comentà 
que mai havia vist res semblant als manuals que havia llegit d'estudiant. És per això que es 
va posar en contacte amb en Cuerda, 1 varen visitar novament els jaciments de la badia de 
Palma. 

El 1960, Butzer va passar mig any fent treball de camp a Mallorca, trescant la garriga 
costanera amb una motocicleta petita, cercant jaciments del Quaternari al peu dels penya- 
segats 1 dibuixant perfils. En Cuerda el va acompanyar amb una dotzena d'ocasions amb un 
Seat. L'any 1961 1 1962 es va reprendre el treball de camp 1 varen estudiar els jaciments de 
les costes de l'Est 1 Nortest de Mallorca, així com els ubicats a la costa sudoriental entre 
Andratx 1 cala Pi, en moltes d'ocasions amb la companyia d'Andreu Muntaner, l'altre 
quaternarista local que juntament amb Joan Cuerda havien estudiat el Pleistocè de la badia 
de Palma. 

D'aquest temps, el propi Butzer, comenta vivències molt entranyables d'aquella 
Mallorca que voldríem ara recordar: “Durant 1960 vaig passar mig any fent treball de 
camp a Mallorca, trescant per la garriga costanera amb una motocicleta petita, cercant 
nous jaciments de Quaternari davall dels penya-segats esquerps i dibuixant perfils. Cuerda 
em va acompanyar en una dotzena d'ocasions, proporcionant-me el luxe del seu SEAT 
indomable. Alguns d'aquests jaciments (especialment Punta Sa Plana) estaven en una 
possessió prop de l'extrem sud de l'illa, i la gent de Santanyí m'havia advertit que hi havia 
un garriguer que era molt agressiu. M'havia introduit sempre a aquesta finca de forma 
discreta, però Cuerda se'n va riure quan li vaig explicar. Ell em va tranquilitzar dient-me 
que segons les lleis espanyoles tradicionals, els primers 15 m de la costa pertanyien al Rel. 
Però malgrat el que deien "Las Siete Partidas [de Alfonso X el Sabio]”, al cap de poc 
temps el guarda ens "detingué" apuntant-nos amb una escopeta de dos canons. Cuerda va 
encetar una conversació voluble, i com a concessió, el guarda ens va portar a la residencia 
del senyor que resultà ser un gran casal. S'Avall era una finca absolutament tancada amb 
parets i reixats de filferro amb pues. Però l'administrador, Sr. Burguera, era raonable i ens 
explicà que aquella possessió pertanyia al magnat Joan March. Ens va donar un permís 
manuscrit per moure'ns per allà on volguéssim i que ningú ens molestés. Mai més ens 
varen abordar agressivament i fins i tot, en certa ocasió, aquell garriguer ens va ajudar”. 

Durant 1961, Butzer 1 Cuerda varen fer un viatge a Eivissa 1 Formentera. A Formentera 
varen descobrir un horitzó faunístic a + 46 m prop de Sant Ferran, com a resultat de 
demanar als pagesos si havien vist roques amb copinyes. Llogaren un bot de rems 1 
navegaren a través de les aigües tranquil-les entre els illots entre Formentera i s 
'Espalmador. Entre l'epistolari de tots dos, Cuerda també conservava aquests records, puix 
que en una carta es parlava de "aquellos benditos tiempos en que recorríamos juntos el 
Pleistoceno de los islotes de Formentera "(20-11-85). 

Rarl VV. Butzer (primer per la dreta) durant les seves campanyes per terres valencianes en la dècada 
dels vuitanta, junt amb Joan F. Mateu i Vicenç M. Rosselló. Fotografia reproduida de Gómez-Pujol 1 
Pons (2007). La geomorfología litoral de Mallorca cuarenta y cinco años después. In: Fornós, J.J., 
Ginés, J. 1 Gómez-Pujol, Ll. (eds.). Geomorfología Litoral: Migjorn y Llevant de Mallorca. Mon. Soc. 
Hist. Nat. Balears, 15: 17-37. 






Fou fruit d'aquesta col-laboració, en la que Butzer estava en l'inici de la seva carrera 1 
encara era poc conegut, que varen comprendre el Quaternari de les Balears. Era una fase on 
els seus estudis se caracteritzaven per a tenir una base molt geològica per a donar pas a 
aspectes geomorfològics 1 climatològics del Quaternari o un aspecte més paleontològic en 
cas de col: laborar amb en Cuerda. 

En Butzer va estar temps en tornar a Mallorca, així varen passar quasi dos decennis. El 
1979, els Drs. Bartomeu Barceló 1 Vicenç M. Rosselló, que ja coneixia en Butzer de les 
estades anteriors a Mallorca, el convidaren al VI Coloquio de Geografía a Palma, organitzat 
per la Asociación de Geógrafos Espafioles. En aquesta ocasió va tornar a visitar, Juntament 
amb en Cuerda, distintes localitats al voltant de cala Pi 1 es va fer una nova seqüència 
estratigràfica del Banc d'Eivissa. 

De llavors ençà, no tornà a Mallorca, emperò sempre en va tenir bon record 1, des de la 
Societat d'Història Natural de les Balears, 1 malgrat la distància que ens separava, nosaltres 
el tenim 1 el tendrem sempre d'ell. Karl VV. Butzer, un geògraf, ecologista cultural 1 
arqueòleg ambiental, un erudit polifacètic, ens va deixar, a la ciutat d'Austin (Texas), el 4 
de maig de 2016, a l'edat de 81 anys. 

Per a sabre més de Rarl VV. Butzer 

Pàgines web: 


https://www.researchgate.net/scientific-contributions/73714357_Karl_W_Butzer 
Sociedad Española de Geomorfologia: www.geomorfologia.es 

Universitat de València: www.uv.es/uvweb/departamento-geografia/es/ 
University of Texas: www. sites.utexas.edu/butzer/ 


